Sveitarstjórn Hörgársveitar eru það mikil vonbrigði að það óveður sem gekk yfir landið í síðustu viku hafi valdið þeim mikla vanda og tjóni sem varð . Í Hörgárdal og Öxnadal var rafmagnslaust í nær fjóra sólarhringa þar sem það skorti lengst . Ljóst er að þær loftlínur raforku sem enn eru í sveitarfélaginu eru á engan hátt tilbúnar að mæta miklum vetrarveðrum eða hvassviðri og staðsetning hluta þeirra í gegnum þéttan trjágróður er óásættanlegur . Því er algjörlega hafnað að farið verði í einhverjar framtíðarviðgerðir á þeim tveimur köflum loftlína í sveitarfélaginu sem nú brugðust . Í framhaldi af fundi sveitarstjórnar Hörgársveitar í gær 16.12.2019 , setti ég mig í samband við Tryggva Þór Haraldsson forstjóra RARIK strax í morgun . Hann brást einstaklega vel við og var mættur hér á skrifstofuna hjá mér í heimsókn kl. 14:00 í dag og fullvissaði mig um , að í það minnsta önnur loftlínan í Hörgárdal sem brást , myndi verða lögð af og jarðstrengur lagður þar í staðinn , eins fljótt og nokkur möguleiki er á því . Gott að fá slík tíðindi . Eftir stuttan fund okkar hér fórum við Jonni með hann hringinn í dalnum þar sem línur brustu og voru þá RARIK menn að störfum við að hreinsa klaka af línunni milli Fornhaga og Lönguhlíðar sem var að sligast og í bráðri hættu að slitna eða staurar að brotna . Rafmagn var að sjálfsögðu tekið af á meðan þessi aðgerð var og var rafmagnslaust í rúma þrjá tíma . Nú er rafmagn komið á að nýju . Tíðindi dagsins eru þau að við treystum því að við förum við ekki inn í annan vetur með ótryggt rafmagn vegna þess að við höfum ófullnægjandi loftlínur til að treysta á til að fá eitthvert rafmagn . Heldur fáum við í það minnsta lágmarks rafmagnstrengi RARIK í jörðu , þannig að tryggður er sá kostur að rafmagn geti farið um alla Hörgársveit í jarðstrengjum . Þriggja fasa notendur í Hörgár - og Öxnadal eru vinsamlega beðnir að hafa varan á að snúningsátt kann að vera röng eftir aðgerðir dagsins . Reynt verður að snúa við fyrsta tækifæri og verður það tilkynnt með eins góðum fyrirvara og hægt er . Nánari upplýsingar veitir svæðisvakt RARIK Norðurlandi í síma 528 9690 Um miðjan dag í dag tókst loks að koma á rafmagni í Hörgárdal og Öxnadal , en þar hefur verið rafmagnslaust meira og minna síðan á þriðjudagskvöld . Starfsmenn RARIK hafa síðan á fimmtudag barist við að reyna að laga loftlínur beggja meginn í Hörgárdal til að freista þess að koma rafmagni á , það tókst því miður ekki eftir hefðbundnum leiðum m.a. vegna þess að mikið hafði hlaðist á línur sem liggja í gegnum þétt skóglendi . Til þeirrar neyðaraðgerðar var gripið í morgun að leggja háspennustreng ofanjarðar um tæplega kílómeters kafla milli bæjanna Skriðu og Lönguhlíðar og þurfti RARIK sérstakt leyfi til þess , vegna hættunnar sem því fylgir að láta háspennustreng liggja ofan á jörðu . Með þessari neyðaraðgerð tókst að koma rafmagni á nær alla bæi , en þeir bæir sem ekki eru tengdir rafmagni með þessum hætti hafa fengið rafstöðvar . Ljóst er að starfsmenn RARIK og aðstoðarmenn þeirra hafa lagt mikið á sig til að freista þess að koma rafmagni á . Vonast er til þess að nú sé þessu rafmagnsleysi lokið og á næstu dögum verður farið í það með viðkomandi aðilum að vinna úr því sem gerst hefur síðustu daga og tryggja með öllum ráðum að slíkir hlutir sem þetta rafmagnsleysi geti ekki endurtekið sig . Deilið sem víðast , sértaklega til þeirra sem eru í rafmagnsleysi Það var öllum mikið áfall þegar rafmagnið datt aftur út í gærkvöldi . RARIK er nú komið af stað með að fara aðra leið þar sem viðgerðin á Þelamörkinni hefur ekki tekist . Lagður verður kapall ofan jarðar vestan meginn í Hörgárdal til að ná tengingu við jarðstrengi við Mela og á þannig á að nást rafmagn á nær alla bæi . Ef allt gengur að óskum ætti að vera mögulegt að koma rafmagni á alla staði uppúr hádegi í dag . Ég er í sambandi við aðgerðarstjórn á Akureyri og veit að björgunarsveitir eru búnir að hafa samband við flesta ef ekki alla bæi og bjóða gashitara og annað . Ég bið ykkur endilega öll sem eruð í þessum ömurlegu aðstæðum að hika ekki við að hafa samband annað hvort við mig í 860-5474 eða aðgerðarstjórn í gegnum 112 og láta vita ef það er eitthvað sem við eða björgunarsveitir getum gert fyrir ykkur á næstu klukkustundum .